Dôležité upozornenie – oznámenie spoločnosti C&A

Slovenská obchodná inšpekcia, v záujme dôslednej ochrany spotrebiteľov upozorňuje:

Spoločnosť C&A Mode s.r.o., Ivanská cesta 16, Bratislava oznamuje, že sťahuje z predajní detské kožené topánky, vyrobené v Číne spoločnosťou Success Founder Ltd.:

Ide o nasledovné druhy:

Chlapčenské/dievčenské s koženou podrážkou, koža: 65 % ovčia nappa koža, 35 % kravská semišová koža.

Itemnummer: 0288781

Chlapčenské/dievčenské s koženou podrážkou, koža 65 % ovčia nappa koža, 35 % kravská semišová koža.

Itemnummer: 4187145     

                                                                                      
Oznámeným dôvodom stiahnutia týchto výrobkov bolo, že spoločnosť C&A zistila chemickými testami výskyt chrómu VI.  Chróm je chemická látka, ktorá za špecifických okolností môže vyvolať alergické reakcie pri dlhotrvajúcom kontakte s pokožkou.
 
Spoločnosť C&A informovala o stiahnutí všetky predajne a vydala interný pokyn na stiahnutie uvedených detských topánok zo všetkých predajní.
Spotrebitelia, ktorí si predmetné topánky zakúpili ich môžu vrátiť do príslušných predajní s dokladom o kúpe alebo bez neho. Bližšie informácie o stiahnutí výrobkov nájdete aj na webovej stránke: www.c-and-a.info.